Han var feminist. Nå kjemper han for menns rettigheter: – Det er en guttekrise i den vestlige verden.

– Velferdsstaten er blitt et alternativ til en mann for mange mødre, sier mannsaktivist og forsker Warren Farrell.

19. nov. 2019 20:20 Sist oppdatert 20. november 2019

I et barlokale i Oslo sentrum står noen få kvinner på toppen av stolene. Rundt dem sitter menn på gulvet.

«Man sier ’kvinner skal opp, menn skal ned’», sier foredragsholder Warren Farrell fra scenen, før han fortsetter med å forklare at guttekrisen ikke gjelder alle gutter, men mange.